laterceravia.cat – Declaració Portes obertes del Catalanisme: L’Autogovern no és una pantalla passada\nÉs a dir, volem institucions democràtiques i representatives que, en nom nostre, prenguin decisions de govern, administrin els nostres impostos, dissenyin i articulin les polítiques públiques necessàries, coneguin i comprenguin els problemes quotidians d’aquesta comunitat de persones que és Catalunya i vulguin resoldre’ls.\nVolem un govern que governi. Que ho faci pensant en el conjunt d’aquesta comunitat nacional. Que ho faci amb eficàcia. Que treballi per fer possible que aquest país sigui més cohesionat, més just, més reconegut i respectat.\nVolem un govern que representi tots els catalans i les catalanes. A tots. Amb les nostres diferències, amb els nostres interessos tot sovint contradictoris i, en tot cas, complexos. Un govern que ens faci recuperar l’orgull i l’autoestima compartida.\nPer què avui, després d’anys de “procés” constatem, amb tristesa i preocupació, la paràlisi de les nostres institucions d’autogovern. Hi ha qui afirma que defensar les institucions de la Generalitat és una “pantalla passada”. Que l’objectiu ha de ser superar-les i substituir-les, perquè ja no serveixen.\nNosaltres, catalanistes de procedències i sensibilitats diverses, no hi estem d’acord.\nSabem que l’exercici de l’autogovern requereix, avui, reformes en profunditat. Precisament per fer-lo més efectiu i més útil per al benestar del nostre país.\nCreiem també que els qui han menystingut la necessitat i la urgència d’aquestes reformes, per oportunisme, ignorància o càlcul polític, han comès un greu error.\nIgualment han comès un gran error els qui han cregut que els problemes polítics es poden resoldre per la via de prescindir de l’Estat de Dret o per la simple exigència del respecte a la Llei. Ho direm tantes vegades com calgui: “Contra la Llei, no. Només amb la Llei, tampoc”.\nTots aquests anys de procés no han servit ni per fer front a aquests problemes, ni per posar en marxa les reformes necessàries. El camí recorregut durant tot aquest temps no ens ha conduit cap a les solucions.\nBen al contrari, ha comportat tensió política i institucional, processos penals i administratius amb greus conseqüències personals i polítiques, intervenció de la Generalitat i pèrdua de lideratge i de reconeixement a Espanya i a Europa. I el que és més greu, divisió a la nostra societat.\nEns cal superar aquesta situació. Però només serà possible, en primer lloc, si a Catalunya som capaços de parlar i compartir solucions. I si des de les institucions espanyoles hi ha prou capacitat per reconèixer la importància i la naturalesa dels problemes.\nÉs per això que des de Portes Obertes del Catalanisme fem una crida al coratge: Al coratge de reconèixer el fracàs del procés. Al coratge de reconèixer igualment el fracàs de la resposta exclusivament judicial. Al coratge d’explicar la veritat a banda i banda sense el temor de ser acusats de traïdors per uns o per altres.\nSi volem un autogovern més fort hem d’explorar d’altres camins. I, en aquest sentit, el nou govern d’Espanya ens pot donat una oportunitat que no pot ser menystinguda.\nAra, a les portes dels 40 anys de la Constitució de 1978, que ha estat útil i profitosa, volem insistir en la necessitat i la urgència d’abordar la seva reforma. Cal adaptar-la a les noves circumstàncies d’Espanya: la consolidació política de les CCAA, la pertinença a Europa, l’eclosió de nous drets i noves necessitats socials, la conveniència de disposar de mecanismes federals per articular el conjunt dels territoris, tot això i moltes altres coses aconsella renovar-ne els seus continguts.\nConstitució i Estatut, malgrat totes les limitacions que hom pugui remarcar, ens han permès un autogovern que no podem, ara, malbaratar.\nPerò creiem que és necessari un nou pacte constitucional o qualsevol altra via d’acord que permeti millorar l’atribució de competències a la Generalitat i el seu exercici; el sistema de finançament, que ha de ser més just i ha de permetre més capacitat de decisió fiscal; la capacitat de les nostres institucions de participar en les decisions estatals i europees; el reconeixement del caràcter plurinacional, pluricultural i plurilingüístic d’Espanya i, alhora, el respecte a la seva unitat territorial en un marc europeu de sobiranies compartides i profundes interdependències.\nSabem que avui no es donen, encara, les condicions per abordar aquest Pacte. Però atesa la seva necessitat i urgència, fem una crida a totes les forces polítiques sense excepció a facilitar-les. Som conscients que els calendaris electorals i judicials condicionen extraordinàriament aquest objectiu. I és evident que les reformes que necessitem han de ser el resultat d’un nou consens, tan ampli com a mínim com el que va representar el de 1978. Però no podem acceptar resignadament la seva demora.\nPer això, malgrat el soroll que colonitza avui la política, creiem que cal refer els ponts que porten al diàleg, primer, i a la negociació d’aquestes reformes, després.\nParlant, sense estridències ni desqualificacions prèvies, amb els que volen més autogovern i creuen que és arribada l’hora d’un nou esforç pragmàtic, des del catalanisme, per superar aquesta situació de bloqueig.\nDes de Portes Obertes del Catalanisme reiterem la nostra disposició a contribuir-hi.\nBy La Tercera Via|2019-02-12T22:40:56+00:00noviembre 28th, 2018|Categories: En los medios, Noticias|0 Comments


Lamuà titlla les «actituds» de Pia Bosch i Marina Geli de «corrupció moral» - Diari de Girona\nLamuà titlla les «actituds» de Pia Bosch i Marina Geli de «corrupció moral»\nEl míting central de Democràcia i Llibertat (DL) de Girona -de dimarts- ha portat cua. El PSC va voler valorar ahir tant les paraules del president en funcions de la Generalitat, Artur Mas, que a l'acte de dimarts va apel·lar al vot dels socialistes catalanistes, com la presència de Pia Bosch i Marina Geli al míting de DL. El cap de llista del PSC al Congrés per Girona, Marc Lamuà, va titllar les «actituds» de Bosch i Geli de «corrupció moral». Per això, Lamuà va lamentar «la vella política: governar per governar, la supervivència personal i el càrrec pel càrrec». «Era insuportable veure sacrificat el nostre projecte polític per persones de distància profunda entre allò que deien i el que farien», va afegir el candidat, que va considerar que antics càrrecs del PSC «han estat comprats per ocupar una cadira» o bé «un seient a la fila zero» d'un acte d'un partit com Convergència.\nLamuà també va criticar que Mas «doni lliçons de regenerar quan ell és el fill polític de Jordi Pujol». «CDC a Catalunya ha actuat com el PP a Espanya, amb l'agreujant que aquí qui havia estat president ha confessat frau fiscal», va destacar el cap de llista, sobre els casos de corrupció política. També va voler lamentar que Mas assenyalés, en el discurs de dimarts, «gent que ja no està vinculada a la formació i que el seu únic valor és ser exmilitants socialistes». Així, la candidata del PSC al Senat per Girona, Cristina López, va subratllar la regeneració del seu partit que, segons ella, va superar la «batalla ideològica que hi havia per defensar els interessos d'uns», fent al·lusió als exsocialistes. López va concloure que el PSC defensa «la pluralitat de Catalunya», a part d'apostar perquè cada polític només tingui «un càrrec i un sou».


The Westin Calgary Calgary (AB) Canadà - Ofertes d'hotels amb els MILLORS DESCOMPTES EN LÍNIA\n320 4th Avenue SW, Calgary Centre, Calgary (AB), Canadà, T2P2S6 - Veure al mapa\nTé alguna pregunta per a The Westin Calgary?\n"Very nice hotel with nice facilities. Would recommend other..."\nBarri Calgary Centre Calgary Centre Calgary Centre Calgary Nord-est Calgary Nord-est Calgary-North West\nMés informació sobre The Westin Calgary\nBen situat a la els negocis area de Calgary (AB) ciutat, The Westin Calgary us proporcionarà el millor lloc per a un merescut descans. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Per opcions de turisme i atraccions locals, no es necessita anar enfora ja que l'hotel gaudeix proximitat a Mercat Eau Claire, Centre Cultural Xinès de Calgary, Galeria d'Art Calgary.\nThe Westin Calgary ofereix un servei impecable i compleix amb totes les exigències dels més experimentats viatgers. A l'hotel s'hi pot gaudir d'unes comoditats de primera classe com recepció 24 hores, instal.lacions per a minusvàl.lids, express check-in/check-out, magatzem d'equipatge, Zones públiques amb Wi-Fi.\nGaudiu de les comoditats d'alta gama com ara televisió de pantalla plana, aire condicionat, calefacció, servei de despertador, escriptori per tal de relaxar-vos després d'un cansat dia. L'hotel ofereix instal.lacions fantàstiques, incloses centre esportiu, sauna, camp de golf (a 3 km), piscina coberta, massatge, per ajudar-vos a relaxar després d'un carregat dia a la ciutat. The Westin Calgary és un lloc ideal d'estada pels viatgers que busquin encant, comfort i facilitat a Calgary (AB).\nComentaris d'Agoda (25)Comentaris de Booking.com (267)\nTots els tipus de viatgers (25)Viatger de Negocis (12)Parelles (10)Viatgers en solitari (2)Grups (1)


Telecentre — Per una comarca oberta i amb il·lusió de futur\nTelecentre El Telecentre de l’Alta Ribagorça funciona com a referent territorial en Tecnologies de la Informació i la Comunicació, en el marc de la Xarxa de PuntsTIC i les polítiques digitals de la Generalitat de Catalunya, com són l’alfabetització digital, l’acreditació ACTIC i la innovació social i digital; oferint el ventall màxim de serveis tant a empreses com a ciutadans, així com a les administracions de la comarca. http://portals.ddl.net/gestio/consell-comarcal-de-lalta-ribagorca/arees-de-treball-2/noves-tecnologies/telecentre http://portals.ddl.net/gestio/consell-comarcal-de-lalta-ribagorca/arees-de-treball-2/noves-tecnologies/telecentre/@@download/image/artificial-intelligence-circuit-board-computing-50711.jpg\nFormació presencial, virtual i autoformativa. Acreditació digital (ACTIC nivells I i II). El Consell Comarcal disposa de l'autorització de la Secretaria de Telecomunicacions per expedir els certificats ACTIC (competències en noves tecnologies). Amb aquest certificat, les persones interessades podran comptar amb un certificat que acreditarà la seva competència en matèria d'informàtica. En el següent document trobareu l'oferta formativa pel curs 2019-2020


El Bloc de Cicle Superior de l'Escola Pere Torrent: de maig 2016\nAquesta setmana de final del mes de maig estem celebrant el fòrum de les llengües. L'eix temàtic són els països del món. A cicle superior ens ha tocat fer el continent americà. Cada classe fa un país diferent: 5è A s'ocupa de Veneçuela, 5è B es centra en Cuba, 6è A fa els Estats Units, 6è B Argentina i 6è C treballa la República Dominicana. L'ultim dia farem un tomb per les diferents classes del cicle per conèixer aspectes dels països que han treballat les altres classes.\nPublicat per Cicle Superior - Escola Pere Torrent a 13:19 Cap comentari:\nEl passat dilluns, dia 9 de maig, es va celebrar el Ple de l'Ajuntament dels infants. Hi vam assistir tots els nens i nenes de 5è de les escoles de Lloret. A la taula presidencial hi havia, entre altres, les nostres representats: la Carla Llop i l'Anastàsia Sumschi. Podeu veure les imatges que vam captar aquell dia.\nExcursió de 5è a la Granja, de Santa Maria de Palautordera\nAl mes d'abril vam fer una excursió a la casa de colònies "La Granja ", de Santa Maria de Palautordera. Vam realitzar un seguit d'activitats al voltant del món del bosc. Podeu veure amb aquestes fotos el bé que ens ho vam passar.\nPublicat per Cicle Superior - Escola Pere Torrent a 17:18 Cap comentari:\nAl mes d'abril es va celebrar el campionat de rem ergòmetre d'enguany. El cicle superior de la nostra escola va tenir una participació ben destacada. Aquí deixem unes fotos animades\nPublicat per Cicle Superior - Escola Pere Torrent a 17:04 Cap comentari:\nExcursió de 5è a la Granja, de Santa Maria de Pala...


Anem a la Muntanya – Numerical Factory\nPublicat per numfact on juliol 27, 2018 juliol 27, 2018\nEn aquesta entrada utilitzarem els Models Digitals de Terreny (DTM) d’una determinada àrea geogràfica per fer-ne la visualització en Matlab i proposar una petita pràctica associada.\nEl passat dia 19 de Juliol, vaig formar part del tribunal que valorava la tesi doctoral d’en Oscar Argudo Medrano, del grup ViRVIG del departament de Computer Science de la FIB, codirigit per C. Andujar i A. Chica. A més de tractar-se d’un magnífic treball, em va inspirar a preparar una pràctica pels meus estudiants i que espero trobeu interessant.\nLa representació digital d’un terreny, l’hem d’entendre com una quadrícula que pot ser de diferents resolucions 2×2 m, 5×5 m, 15×15 m, etc. i que per cada node d’aquesta quadrícula disposem també de la seva alçada. Això permet pensar un terreny com una superfície en 3D formada per elements quadrilàters dels que sabem l’alçada a cada vèrtex.\nLa primera cosa necessària per poder representar un terreny son les dades. En el nostre cas disposem de les dades de l’Institut Cartogràfic i Geològic de Catalunya (ICGC) , amb dades de 15, 5 i 2m de resolució de tota Catalunya. A nivell estatal, també l’Instituto Geográfico Nacional té dades de 1000, 200, 25 i 5m de resolució. També hi ha d’altres llocs webs on trobar DTM a nivell mundial.\n1.1 El Pedraforca\nEn el nostre cas, utilitzarem una quadrícula de 5x5m de resolució i agafarem 400×400 elements de la zona de la muntanya del Pedraforca al Berguedà. De manera que la zona que visualitzarem és un terreny de 2×2 km al voltant del cim del Pedraforca.\n2. Visualització de les dades amb Matlab\nVolem utilitzar el Matlab per poder visualitzar terrenys. Distingirem entre les dades d’alçada i la superfície que defineixen. Baixeu les dades d’aquest enllaç.\n2.1 Visualització de les alçades\nEl fitxer DTM de dades del Pedraforca és un fitxer ascii que hem anomenat pedraforca_heights.data. Aquest fitxer es correspon a una matriu numèrica de 400×400 elements amb l’alçada corresponent de cada element.\n%% Càrrega d'un Model Digital de Terreny\n% Carreguem les dades del fitxer utilitzant la funció dlmread de Matlab\n% (escriu en linia de comandes  >>doc dlmread, per més informació)\n%visualitzem les dades com una imatge\nTota matriu en Matlab es pot tractar com una imatge i per tant mostrar-la amb la funció imshow . En aquest cas, el resultat és la imatge de grisos que teniu a continuació. Els punts més blancs es corresponent amb els d’alçada màxima i els més foscos amb els punts més baixos.\nAquesta imatge es correspon amb la que s’obté des de molta alçada (ortogràfica) i que es pot obtenir també al ICGC, però que no té aquesta informació d’alçades i de vegades costa d’interpretar.\n2.2 Visualització de la superficie\nPer poder interpretar la matriu de dades com una superfície, cal dir-li al Matlab que estem treballant en una quadrícula (grid) i per això cal afegir les línies següents al codi anterior:\n% (escriu en línia de comandes  >>doc dlmread, per més informació)\n%visualitzem les dades d'alçada com una imatge\n%define and visualize the surface\nx=1:n; %all points in the x-axis\ny=1:m; %all points in the y-axis\n[X,Y] = meshgrid(x,y); %create a grid of points\nZ = M; %height values\nsurf(X,Y,Z); %visualize the surface\n(recordeu que aquesta imatge és 3D i la podeu rotar des de la finestra del Matlab activant la icona de girar de la finestra del dibuix).\n3. Pràctica pels estudiants\nUna vegada hem entès les dades de que disposem, podem plantejar la pràctica de posar una boleta a un punt determinat de la superfície i deixar-la caure a veure on es para o per on sortirà de la nostra part de muntanya representada. Ens guardarem la trajectòria que segueix la bola per poder-la visualitzar al final.\nLa idea és simple i consisteix en els passos que expliquem a continuació:\n1. Ens situem en una component de la nostra matriu (i,j) que tindrà una alçada h_act. Iniciem el camí amb aquesta component.\n2. Mirem els veïns laterals (i+1,j), (i-1,j), (i,j+1), (i,j-1) i les seves alçades.\n3. La nova posició serà la del veï d’alçada mínima, sempre que sigui inferior a h_act.\n4. En cas afirmatiu, actualitzem la posició de la bola, l’afegim al camí i tornem a començar. En cas negatiu, s’acaba la trajectòria.\nObs. Si la nova posició es correspon a una component de la frontera (fila o columna, igual a 1 o a 400). S’atura la trajectòria.\n(si algú vol el codi final, que me’l demani…)\nCom a verificació de la pràctica, si iniciem la bola posant-la a la component (200,200) a una alçada inicial de 2362.5m, el camí recorregut passa per 246 components i surt per la component (244,1) a una alçada de 1790.8m. La imatge de la trajectòria la podeu veure aquí sota\nEntrada prèvia Tastet d’Equacions Diferencials\nEntrada següent Finite Element (introduction course)


La UB i ‘The Gaudí Research Institute’ creen la Càtedra Gaudí per liderar la recerca a nivell mundial sobre l’arquitecte – Lo Campus diari\nLa UB i ‘The Gaudí Research Institute’ creen la Càtedra Gaudí per liderar la recerca a nivell mundial sobre l’arquitecte\nAmb l’objectiu de liderar la recerca a nivell mundial sobre la figura d’Antoni Gaudí, la Universitat de Barcelona (UB) i ‘The Gaudí Rearch Institute’, han posat en marxa la Càtedra Gaudí que vol “donar un impuls definitiu” a la recerca que es fa a Catalunya sobre el genial arquitecte. La nova càtedra complementarà la ja existent a la Universitat Politècnica de Catalunya (UPC), de caràcter eminentment tècnic i centrada en l’arquitectura, imitant models d’èxit com el de la universitat austríaca d’Innsbruck on des de fa més de 30 anys fan recerca abordant la figura de Gaudí des d’una vessant multidisciplinar. Jordi Figuerola, un dels impulsors de la càtedra, lamenta que fins ara el nivell de recerca sobre Gaudí a Catalunya ha estat d’un nivell inferior a la que es a l’estranger i que “ja és hora de posar-nos al nivell”.\nLa nova càtedra s’ha presentat en societat aquest dimarts a la que serà la seva seu principal a les instal·lacions de ‘The Gaudí Rearch Institute’ (TGRI) a l’antiga Fàbrica del Tint de la Colònia Güell, a Santa Coloma de Cervelló (Baix Llobregat). L’Edifici Històric de la UB també acollirà una oficina de la càtedra. Segons Jordi Figuerola, un dels impulsors de la Càtedra Gaudí, l’objectiu és consolidar a Catalunya la recerca i difusió del genial arquitecte formant un equip de treball integrat per professorat i alumnat de la UB que, conjuntament amb el TGRI, treballaran en l’assessorament, la catalogació, la recerca, la transferència i el coneixement global de l’obra de Gaudí des d’un punt de vista polièdric. Figuerola lamenta que la investigació sobre la figura de Gaudí a Catalunya no està a l’alçada de la que es fa moltes universitats d’arreu del món i que “ja és hora de posar-nos a l’alçada i intentar superar el que es fa a l’estranger”. En aquest sentit, Figuerola afegeix que el model de recerca a Catalunya “és més tancat” i que cal imitar models d’èxit com el de la Universitat d’Innsbruck, a Àustria, on fa més de 30 anys que aborden la figura de Gaudí des de moltes vessants diferents. Segons Figuerola, “els grans genis s’han d’estudiar d’una manera polièdrica” abordant la seva vessant tècnica, com ja fa la càtedra sobre Gaudí de la UPC, i afegint especialistes d’altres disciplines com dissenyadors, lingüistes, filòlegs que donin una visió complerta de l’artista.\nSegon Congrés Mundial sobre Gaudí\nL’acte celebrat aquest matí també ha servit per presentar el Segon Congrés Mundial sobre Gaudí que se celebrarà el mes d’octubre a l’Edifici Històric de la UB. Un esdeveniment biennal organitzat pel TGRI conjuntament amb la UB, on Antoni Gaudí va rebre el títol d’Arquitecte el 1878.Aquesta segona edició del congrés té com a novetat la incorporació de tres dies de sessions a Xangai, a la Xina. El Congrés tindrà lloc del 21 al 23 de juny de 2016 a la ciutat xinesa i del 5 al 7 d’octubre a Barcelona. A la Xina, el format del congrés serà a base de ponències dels principals arquitectes asiàtics que abordaran la figura d’Antoni Gaudí des de vessants molt variades. A Barcelona el certamen comptarà amb ponències d’especialistes sobre Gaudí a nivell mundial com Maria Antonietta Crippa o Conrad Kent, entre d’altres.♦


Relat "He perdut el control"\nInici > detall del relat: He perdut el control\nCreus que les coses bones que et passen són premis o\nque les dolentes són càstigs?\nCreus que l'energia es transforma donant-nos caràcter?\nCreus que alguna vegada has fet coses involuntariament?\nNo sé què estic escribint... bogeries-Cris...\nEn què es basa el nostre comportament?\nCrec que tots ens basem en tots..ens comportem tal i com ens ho demana el nostre cos i la nostra educació.\nEncara que a vegades no podem racionalitzar les coses...a vegades el cor pot més que una llarga educació de pares i escoles..\nA vegades sento que el cor em va tant depressa que si segueixo fent cas de les normes, explotaré i em quedaré feta una nyap!\nVull fer un experiment..vull anar a les Rambles de Barcelona, a les 3.00 del migdia i fer petons a la gent..\nUs penseu que algú no pensaria que sóc una dement..(deixant clar,que si m ho fessin a mi, també ho pensaria).\nPerò, Déu meu!!, si només són petons!\nLa gent es queixa de que tot és quadrat, que els dies són avorrits, que ja no hi ha contacte físic enmtre les persones...\nPerò si jo els fés un petó, serien capaços de tancar-me...\nPerquè som així?\nA vegades vaig al metro i sento que la gent es roça per necessitat de contacte i no perquè el conductor sigui un temerari...\nPerquè no ens acariciem més?(en el bon sentit, no parlo de fer orgies).\nPer què no fem un cop de cap i ens respectem una mica els uns als altres...\nPer què no ajudes a pujar les escales a aquest noi que porta un peu trencadíssim...\nPer què no ens preguntem els uns als altres més sovint com estem i com està la nostra familia...\nCom podeu veure, tot això ha estat un deliri, un brainstorming del meu cervell en un moment baix...\nen fi... que passeu una bona tarda...\nVaig a dir-li a la meva mare que l'estimo...\nja ha perdut la seva innocència, l'han violat massa vegades i encara té aquell regust a Judes...\nEl petó s'usa per calmar l'amant precipitat i evitar que vagi més enllà... per tapar odis amagats, com a gest psicòpata de salutació indiferent...\nSi vas per la Rambla i fas un petó a la gent, no dubtis que et prendran per puta o ràpidament palparan la cartera o se sentiran molestos...\nLa gent té uns tòpics dictatorials: morrejada quan convé i indiferència i incomunicació per a tot allò que no fa olor a monotonia habitual.\nGràcies pel teu relat humà, suau i innocentment educador... transpira senzillesa i bon cor... això també és notícia, no tan sols els relats impactants de sang, fetge, sexe i ciència ficció.\nptons i una abraçada!! MUSA suau de la NOVA vida diària i humana!\nPD. seguiré el teu consell d'asseure'm de tant en tant sobre una xinxeta...\nAh, per cert, vaig també a dir a la meva mare que... l'estimo! je je\nJa veig que ets una persona veritablement especial![Ofensiu]\nM'agraden aquestes reflexions teves, fan pensar. No sé com em prendria lo del petó a les rambles... sí, suposo que no massa tranquilament. De bon principi he pensat: si fos bonica... Però després he cregut que si una noia bonica se m'aproximés a les rambles a fer-me un petó em desconcertaria moltíssim. Ja veus, l'instint primer m'enganya la reflexió em redreça i tot plegat et dona la raó a tu i al teu relat.\nUn gran relat.\nDeclivi Decliví | 03-07-2006 | Valoració: 9\nEl problema de la comunicació sempre ha existit entre els humans, no hi ha ni llocs ni temps perfectes, i això és perque som egoïstes, pero no egocèntrics. L'egocentricitat ben aplicada pot dur a la felicitat; llavors pots estimar d'una manera molt més dolça, i fer-te embolics i poder riure-te'n ( també de moltes coses del món que es tornen absurdes, fàcils de digerir i que abans ens feien mal ).\nPensa en tu mateixa, i si vols estimar, no trobaràs opositor. El món se't farà dòcil. Les coses son ben senzilles i les veiem complicades, a mi també em passa. Pensa que tu ets una evolució i que et pertanys, que els teus drets no estan escrits, que els tries tu.\nNo creguis que a mi em va tot molt bé, amb la gent que tinc al voltant, ni molt menys. Però intento fer passes cap endavant.\nLa vida és un misteri, i aquest misteri és un tren. Nosaltres no hem decidit pujar al tren, però moltes vegades pot ser encantador; fins i tot pots baixar-ne i descobrir els boscos de la fantasia, aquells que creiem que no existeixen o que ignorem.


En marxa el Taller d’Ocupació que posarà en valor la Muntanyeta Verda – Ràdio Pego\nEn marxa el Taller d’Ocupació que posarà en valor la Muntanyeta Verda\n28 de desembre de 2009 Sara Garcia 0 Comment\nAquest matí es coneixien els seleccionats del projecte d’ocupació i formació per al reciclatge professional que ha impulsat CREAMA i el SERVEF amb la col•laboració de l’Ajuntament de Pego, a través de la regidoria de Creama. El curs, ocuparà a 30 persones, té una durada d’un any i dues especialitats, albanyileria i jardineria.\nAvui rebíem una molt bona notícia i és que aquest matí s’iniciava i es presentava públicament el Taller d’Ocupació i Formació per al Reciclatge Professional destinat a majors de 25 anys aturats de la localitat de Pego proposat per CREAMA i finançat pel SERVEF, amb la col•laboració de l’Ajuntament de Pego a través de la regidoria de CREAMA, que aporta un 5% del valor inicial del projecte, més les despeses que puguen anar sorgint a mesura que avance el Taller.\nEl Taller d’Ocupació i Formació va ser presentat per CREAMA fa uns 8 ó 9 mesos, tot i que només fa un mes que era aprovat pel SERVEF. I és que CREAMA amb aquest Taller continua apostant per la formació i el reciclatge professional, com és el que avui es presentava per a treballar a la Muntanyeta Verda del Parc Natural de la Marjal Pego-Oliva, en les especialitats d’albanyileria i jardineria, com explicava l’Agent de Desenvolupament Local de Pego, Alicia Carbonell. L’ADL, recordava que la finalitat última d’aquest tipus de tallers és la inserció laboral futura.\n24 persones han estat seleccionades per a formar part d’aquestos dos tallers, d’albanyileria i jardineria, més 6 persones que formen l’equip docent: Inma Vidal, directora del Taller, José Antonio Garcia, professor d’albanyileria; Jaume Mengual, monitor d’albanyileria; Fernando Escrivà, professor de jardineria; Susana Martínez, professora de compensatòria i Rafel Esplugues, auxiliar administratiu.\nLa regidora de Creama, Pepa Sendra, ressaltava la preocupació per la desocupació creixent al municipi. Així, des de l’ajuntament buscaren el que Sendra qualificava com “la millor opció per a donar feina a les persones que estaven en l’atur. No han estat totes les que haguérem volgut, però la veritat és que aconseguir 28 llocs de treball per a persones de Pego ha sigut, potser, la feina més important que he fet des què estic ací”. La regidora de Creama també demanava un esforç a les 24 persones seleccionades perquè el taller ocupacional es puga reeditar l’any que ve.\nCarmelo Nofuentes, director de l’oficina comarcal del SERVEF, agraïa “l’esforç, la il•lusió i la motivació que ha tingut” l’Ajuntament de Pego i l’ADL de CREAMA Pego per tirar endavant el projecte. Parlava Nofuentes de dos idees a considerar, d’un banda la importància de l’equip en el treball que avui començaven les 30 persones seleccionades perquè el projecte siga un èxit o un fracàs. D’altra banda, el director de l’oficina comarcal del SERVEF està convençut que a partir d’ara “res serà igual a nivell laboral, el que significa que tots hem de canviar el nostre sistema de funcionament” i és per això que la “innovació” serà bàsica en la formació per tal de no “confiar en què el treball arribe, sinó que cadascú ha de ser capaç de l’autoocupació”.\nL’alcalde de la localitat i president de la Junta Rectora del Parc Natural, Carmelo Ortolà, agraïa la “transparència de la selecció” de les persones que formen part del Taller d’Ocupació i Formació per al Reciclatge Professional. A més, explicava, a grans trets la finalitat del projecte, el posar en relleu la Muntanyeta Verda, d’una banda, donant d’allò necessari a la caseta que ja té en el seu cim per tal que puga servir per a realitzar estudis o cursos mediambientals i també el posar en valor la vegetació autòctona que pobla la Muntanyeta Verda. I és que aquesta muntanya és propietat de l’Ajuntament des de fa 12 anys, que encara s’està pagant i per això mateix l’alcalde de la localitat ressaltava que “es vol fer productiva” la Muntanyeta Verda.\n← Gelibre presenta 121 denúncies individuals que sol•liciten la paralització de la pedrera d’Atzaïla\nPartides de pilota més destacades de la setmana →


Mel Muria inaugura les reformes de la botiga, nova màquina de vending de mel, l’exposició “El fumador, eina de maneig de les abelles” i un mural sobre apicultura - FCAC\nInici > Premsa > Mel Muria inaugura les reformes de la botiga, nova màquina de vending de mel, l’exposició “El fumador, eina de maneig de les abelles” i un mural sobre apicultura\nMel Muria inaugura les reformes de la botiga, nova màquina de vending de mel, l’exposició “El fumador, eina de maneig de les abelles” i un mural sobre apicultura\nLa seu de l’empresa Mel Muria va acollir ahir al vespre l’acte d’inauguració de les reformes de la botiga, d’una nova màquina de vending de mel, de l’exposició “El fumador, eina de maneig de les abelles” i del nou mural sobre apicultura ubicat a l’aula didàctica.\nL’encarregat de presidir aquesta inauguració va ser el Sr. Antonio Gómez Pajuelo, un referent mundial al món de l’apicultura i que també és el comissari de l’exposició sobre els fumadors.\nA l’acte d’inauguració també hi van assistir l’alcalde del Perelló, Ferran Cid, així com diversos regidors del consistori perellonenc, altres representants institucionals i treballadors de Mel Muria.\nRafel Muria, president de Mel Muria, va destacar que “totes les millores que posem en marxa avui –la reforma de la botiga i l’aula apícola, la màquina de vending de mel i l’exposició- són una mostra més del nostre afany d’innovació, superació i creixement de l’empresa”. Muria va fer referència i agraïr “el treball incansable de tot l’equip Muria que fa possible el dinamisme de l’empresa”.\nPer la seva part, Antonio Gómez Pajuelo va explicar l’exposició, destacant “el recorregut històric i visual que aporta amb les mostres dels diferents fumadors utilitzats pels apicultors al llarg dels temps”. Segons Gomez Pajuelo, “l’exposició ajuda a entendre perquè aquesta eina és fonamental pel treball amb les abelles”.\nAl final de l’acte d’inauguració, el xef d’artMuria, Rafel Muria Franch, va fer un show cooking sobre cuina i mel. L’acte també va comptar amb l’actuació musical de la cantant perellonenca Andrea Martí i el pianista Miquel Esquinas, i també va servir per donar a conèixer la imatge de ‘La Paquita’, una nova gamma de mels que aviat arribarà als mercats, i que és un homenatge de l’empresa Mel Muria a qui durant molts anys ha estat aportant el seu talent i dedicació per l’apicultura.\nReforma de la botiga i nova màquina de vending de mel\nLes reformes realitzades a la botiga de Mel Muria han consistit bàsicament en la seva adequació i modernització, posant a l’abast dels clients tot el ventall de productes relacionats amb la mel que elabora Mel Muria.\nEn aquest sentit, una de les novetats de la botiga és la nova màquina de vending que permet que, per primera vegada a El Perelló, poble de la mel, es pugui comprar mel i derivats les 24 hores del dia i els 365 dies de l’any.\nNou mural per l’aula apícola\nL’aula apícola és un espai de Muria Centre d’Interpretació Apícola on, al llarg de l’any, nombrosos alumnes d’arreu del país desenvolupen diferents tallers relacionats amb el món de la mel.\nEl nou mural, anomenat “La primavera i l’apicultura”, és obra Miguel Bustos (La Sénia, 1984) dissenyador gràfic de formació i il·lustrador. Ha publicat, entre altres, “El Senyor Romaní” (EDT, 2013), "Catalunya Triomfant" (Roca editorial, 2016), "Mogollón" (Mosquito Books, 2017). Treballa al taller de gravat i serigrafia de l'escola Eina (Barcelona).\nSegons Bustos, “aquest mural mostra una escena del món de l’apicultura: apicultors treballant en un entorn natural, amb una imatge divertida i atractiva als ulls dels xiquets i xiquetes”.\nExposició “El fumador, eina de maneig de les abelles”\nLa humanitat va aprendre molt aviat a treballar amb fum les abelles. Els caçadors de mel de la prehistòria usaven el fum per treure la mel dels eixams silvestres.\nQuan va aparèixer l'apicultura, l'art de posar a les abelles en un rusc i manejar-les, el fumador va ser l'eina que van utilitzar els apicultors per ajudar-se a amansir les abelles.\nLes abelles són animals de climes temperat, que han evolucionat juntament amb els seus hàbitats, els boscos, i han après a defensar-se dels seus perills, entre altres, els incendis forestals. Quan les abelles detecten olor a fum, el seu instint de supervivència porta a moltes de la colònia a succionar tota la mel que poden transportar, per salvar aquestes reserves amb què sobreviure quan s'apagui l'incendi. Aquestes abelles plenes de mel perden gran part de la seva agressivitat, ja que passen a ser part de les reserves de la colònia. En aquest context apareixen els fumadors, que han tingut diferents formats al llarg de la història de l’apicultura.\nL’exposició “El fumador, eina de maneig de les abelles”, ubicada a Muria Centre d’Interpretació Apícola, recull diferents mostres de fumadors i la seva utilització durant la història de l’apicultura. Així es poden contemplar des de fumadors de fang, de ferro, de cinc... a altres que, amb les noves aportacions tècniques, incorporen un ventilador que funciona amb piles.\nL’exposició també mostra, en format vídeo, l’ús dels fumadors que fan els apicultors actualment.


La Colla Jove de Vilafranca torna satisfeta del cap de setmana a Tauste | RTVVilafranca\nLa Colla Jove de Vilafranca torna satisfeta del cap de setmana a Tauste\nAquest passat cap de setmana del 16 i 17 de setembre, la Colla Jove Xiquets de Vilafranca ha dut a terme un viatge a Tauste, a Saragossa, on s’hi ha celebrat el V Encuentro Nacional “Dance de Tauste”.\nUna activitat que va comptar amb la participació de Sa Colla de l’Horta de Jesús, Eivïssa; els Bordegassos de Vilanova i la Colla Jove Xiquets de Vilafranca i els amfitrions, els Gigantes i els Danzantes de Tauste. Aquesta dansa té la peculiaritat que, després d’uns passos dansats previs, solen acabar amb alguna petita torre humana, de 3 o bé 4 pisos d’alçada i que poden ser de diferents tipus.\nDissabte a la tarda es va fer una cercavila on la Colla Jove de Vilafranca va descarregar-hi de sortida i simultàniament amb les altres colles, un 3 de 6. Durant el recorregut van seguir amb un 4 de 6, un pilar de 4, dos pilars de 4 simultanis, un altre pilar de 4 i, davant de l’Ajuntament on acabava la cercavila i cada colla hi feia la seva pròpia exhibició, hi van descarregar un 3 de 6 amb agulla.\nFinalment, de manera conjunta amb les altres colles, va alçar encara un pilar de 4 final, que una de les castelleres històriques de la colla, la Laura Arto, va fer-lo a terços plorant d’emoció perquè marxa a viure a Saragossa i deixa els castells.\nEls Bordegassos de Vilanova van fer-hi, a banda de diverses construccions de 6 i pilars de 4, castells de 7 pisos com ara el 3 i el 4 de 7.\ncastells, Colla Jove Vilafranca\nEls Verds van reprenent l’activitat social, a l’espera de poder recuperar la castellera\nEl president del Col·legi de Metges de Barcelona veu complicat poder fer castells a les places\nEl director mèdic de la CCCC veu complicat que aquest any es puguin veure castells a plaça


Política de cookiesImpuls Educació2020-10-13T10:36:46+00:00\nLes cookies són fitxers de text que es baixen a l’equip terminal de l’usuari (ordinador, tablet, telèfon mòbil…) i que es desen a la memòria del navegador. Amb la navegació pel web de la Institució presteu el consentiment a rebre aquestes cookies.\n4. Quines cookies utilitza Impuls Educació?\nPer facilitar que l’usuari pugui compartir continguts de la pàgina web en diferents xarxes socials, s’han inclòs botons específics. Aquests botons poden suposar que la xarxa social a la qual enllacin instal·lin cookies que, no estant sota el control de la Institució, poden tenir la finalitat de gestionar l’inici de sessió de l’usuari a la xarxa social, el manteniment d’aquesta sessió, o mostrar el comptador sobre quantes vegades s’ha compartit un determinat contingut a cada xarxa social. Recomanem als usuaris que revisin regularment les polítiques de privadesa i de cookies de cada xarxa social i, si escau, modifiquin els paràmetres de privadesa de cadascuna d’elles per limitar les finalitats de rastreig que puguin dur a terme i ajustar aquests paràmetres als seus propis interessos.\nPot ocórrer que algunes Cookies utilitzades en aquesta Web no estiguin relacionades amb la Institució. Això es deu al fet que algunes pàgines de la Web tenen inserit contingut procedent de Webs de terceres parts. A causa que el referit contingut procedeix d’una altra Web, la Institució, no controla la configuració d’aquestes Cookies. Si Vostè vol canviar les seves preferències de configuració de Cookies, haurà de consultar els llocs web d’aquestes terceres parts per obtenir informació.\nGoogle Analytics (Google) http://www.google.com/analytics/\nGoogle Adwords https://www.google.com/settings/u/0/ads?hl=es&sig=ACi0TCgHHlC1f2NVBSCChYs4Ayc3TupaEbkiVLm1XurP94DxHy29ni-YaT6nZkIFzqvUxkFpB5DgXKx1ouNmLUCmvm1Blxsc-BM_zIfo8q4SXiQHtgNShoKT-93FlSfMg2sSj4PVlYiLSKhxhtm6anWfh0MWrg_TWSDS-6S0VJYLL0OHW3-jSZ0


Pas endavant per iniciar la primera fase de la connexió dels tramvies | Tramvia Connectat\n18/03/2021 - 16:55\nurbanització primer tram connexió tramvia\nUrbanisme i infraestructures. Les obres de la Diagonal, entre els carrers de Los Castillejos i de Girona, començaran a la tardor.\nLa reordenació dels usos del tram de la Diagonal, entre els carrers de Los Castillejos i de Girona, i de la Canòpia, a les Glòries, és un pas previ per a la futura connexió del tramvia. La Comissió d’Ecologia Urbana, Mobilitat i Infraestructures ha aprovat el projecte previst per a la Diagonal, i la Comissió de Govern ha aprovat definitivament la urbanització de la Canòpia Urbana, amb l’objectiu de començar les obres durant la tardor del 2021.\nUrbanització de la Diagonal\nLa transformació del tram de la Diagonal per la primera fase de connexió del tramvia es dividirà en dos projectes urbanístics. D’una banda, entre el passeig de Sant Joan i el carrer de la Marina, en què al tronc central de l’avinguda s’instal·larà la plataforma tramviària i un carril bici bidireccional, i també s’ampliaran les voreres laterals, que passaran de 3 a 7,5 metres. La circulació del trànsit privat es reduirà a dos carrils per sentit, que se situaran als laterals de l’avinguda.\nD’altra banda, entre els carrers de la Marina i Los Castillejos es mantindran la rambla central i el carril bici bidireccional, s’ampliaran les franges verdes fins a 1,5 metres, les calçades laterals tindran un carril de circulació i les voreres s’ampliaran i passaran de 3 a 7,5 metres. En total, les obres tenen un cost de 34,8 milions d’euros.\nRemodelació de la Canòpia Urbana, a les Glòries\nLa instal·lació d’una pèrgola fotovoltaica com a marquesina de l’intercanviador, que se situarà a la banda mar de la Canòpia, davant del Museu del Disseny, en el tram comprès entre els carrers de Cartagena i Badajoz.\nTambé es duran a terme algunes obres de remodelació a les vies de l’entorn de la Canòpia. Les obres costaran 21,4 milions d’euros.


COL.LEGI SANT MIQUEL DELS SANTS. VIC - ART I ESCOLAART I ESCOLA\nEtapa educativa: 1r i 2n curs d’Educació Secundària. Matèries optatives d’educació visual i plàstica\nDocents implicats: Mireia Puntí i Carné\nAssessorament: Col·lègi d’Arquitectes – Manel Alcubierre\nL’educació visual i plàstica permet construir propostes didàctiques que ajudin a desenvolupar processos creatius en els quals s’activin moltes de les capacitats que tenen els alumnes i que no sempre troben manera de fer-se manifestes.\nAmb el nom de Japonisme hem agrupat diferents propostes i diferents metodologies mobilitzant alhora recursos cognitius, emocionals i operatius al voltant d’una cultura llunyana, la japonesa, que va influir en l’art impressionista, simbolista i d’avantguarda. D’aquesta influència en som hereus i avui encara ens continua seduint. Ens serveixen de referent, especialment, les estampes japoneses de paisatges, on les grans masses de color, la despreocupació per la perspectiva, l’enquadrament asimètric i la capacitat de síntesi ens proporcionen moltes possibilitats plàstiques. També prenem model dels atributs essencials de l’arquitectura japonesa tradicional i de la delicadesa d’objectes d’ús quotidià.\nL’aplicació de tècniques i suports diferents contribueix en gran mesura a la recerca de noves formes d’expressió i de comunicació. Ens hem servit del disseny digital en dues i tres dimensions i del retoc de les imatges creades pels mateixos alumnes. Hem pres apunts ràpids d’objectes i espais amb la intenció de capturar de forma immediata les sensacions que provoquen per imprimir-les damunt del paper i després, al taller, amb tintes i pintures, hem treballat amb dedicació un acabat final.


El Pirineu compleix les previsions d'una bona Setmana Santa — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / El Pirineu compleix les previsions d'una bona Setmana Santa\nEl Pirineu compleix les previsions d'una bona Setmana Santa\nL'ocupació mitjana ha estat del 85% i alguns establiments s'han apropat al ple El bon temps i la combinació d'esquí i altres activitats al medi han afavorit l'afluència de visitants\nSatisfacció al sector turístic del Pirineu per les bones dades registrades aquesta Setmana Santa.\nEl president del Patronat de Turisme de la Diputació de Lleida, Jordi Blanch, ha valorat molt positivament el 85% d'ocupació mitjana registrada en els 4 dies festius des de Divendres Sant fins a Dilluns de Pasqua. El bon temps ha permès que la contractació d'allotjament fins i tot arribés al 95% la nit del divendres i dissabte, confirmant d'aquesta manera les previsions fetes inicialment.\nEls sectors d'hoteleria, càmpings i turisme rural de la demarcació de Lleida estan satisfets pel nivell d'ocupació assolit. També ho ha celebrat el sector de l'esquí i les empreses de turisme actiu i esports d'aventura, que s'han complementat amb les moltes activitats culturals i comercials organitzades aquests dies arreu del Pirineu. Tot i la pujada de temperatures i la fosa de neu dels darrers dies, els complexos d'esquí han augmentat entre un 5% i un 10% les vendes de forfets de l'anterior Setmana Santa, gràcies a les reserves de neu de què disposaven.\nPel que fa a les empreses de turisme actiu i d'esports d'aventura, han tingut un nivell de contractació de serveis "molt bo", en els dies d'estrena oficial de la temporada. L'Associació d'Empresaris de Turisme Actiu i Esports d'Aventura del Pallars Sobirà calcula que han tingut entre el 80% i el 85% de la seva capacitat de serveis contractats, amb una demanda d'activitats diverses com ara ràfting, barrancs, trekking, serveis d'hípica i de BTT i que s'han vist afavorits per una bona climatologia.\nDurant els 9 dies que van del Diumenge de Rams fins al Dilluns de Pasqua, es calcula que uns 65.000 turistes han visitat la demarcació de Lleida. Han generat unes 150.000 pernoctacions, a les quals se sumen les segones residències, que aquests dies solen estar ocupades de manera majoritària al Pirineu, especialment a la Cerdanya.


Hansehus Hamburg Alemanya - Ofertes d'hotels amb els MILLORS DESCOMPTES EN LÍNIA Fer un comentari al lloc web\nHansehusCuxhavenerstraße 124, Hausbruch, Hamburg, Alemanya - Veure al mapaBé6,3Basada en169comentarisHansehusVeure més fotosVeure més fotosVeure totes les 25 fotosPuntuació de la ubicació 5,9Veure al mapa5,9Ubicació\nComparar amb allotjaments semblantsSelecció actualHansehusSuperbude Hotel Hostel St. GeorgB&B Hotel Hamburg-HarburgBuch-Ein-Bett HostelValoració dels clientsBé 6,3 (169 comentaris)Excel·lent 8,6 (655 comentaris)Notable 7,8 (1094 comentaris)Notable 7,6 (636 comentaris)BarriHausbruchHammerbrookHarburgSt.PauliWi-Fi Wi-Fi GRATUÏTA Wi-Fi GRATUÏTA Wi-Fi GRATUÏTA Wi-Fi GRATUÏTADesdejuni Desdejuni inclòs Desdejuni inclòs Desdejuni inclòs Desdejuni inclòsSeleccionar datesVeure aquest allotjamentVeure aquest allotjamentVeure aquest allotjament\nSobre l'allotjamentDescripcióTant si es tracta d'un viatge de plaer com si és de negocis, Hansehus és una elecció d'allotjament magnífica quan visiten Hamburg. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Les instal.lacions i els serveis que proveeix Hansehus asseguren una estada plaentera als seus clients. Les carecterístiques més important de l'hotel inclouen instal.lacions per a minusvàl.lids, aparcament de cotxes, cuina compartida. L'ambient de Hansehus es reflexa en cada habitació. calefacció, insonorització, aparell de televisió, nevera, plat de dutxa són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Les seves instal.lacions de primera i una situació excelent fan de Hansehus la base perfecta per a gaudir de la seva estada a Hamburg.Mostrar mésCaracterístiquesAccés a InternetWi-Fi gratuït en totes les habitacions Serveis i comoditatszona de fumadors Accéss'admeten animals de companyia Disponible a totes les habitacionscalefaccióinsonoritzacióplat de dutxaempolles d'aigua de cortesianevera Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar mésAvís importantCal que informeu el Hansehus de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.


Veu i guitarra: Pau Murillo\nBaix: Vic Adiego\nBateria: Dani Mateu\nViolí: Pau Vazquez\nNorthland és un grup barceloní que porta ja bastants anys sonant com a grup de Folk Metal nacional. I per fi, després de diverses maquetes, l'any passat van editar el seu primer LP de la mà de Black Bards Entertainment i que han presentat al nostre país acompanyant Equilibrium i Suidakra.\nEn aquest disc que porta el mateix nom del grup trobarem un bon so, arranjaments amb gran varietat d'instruments tradicionals i sobretot un so similar a bandes com Ensiferum. Temes ràpids, de mig temps, canvis de ritme, molts cors, veus guturals i netes. Els teclat i el violí són els responsables de crear un atmosfera folk i en moments puntuals fins i tot festiva, en la meva opinió potser massa presents, però això és una opinió personal.\nArrenquen amb la introducció de rigor donant pas a dos temes ràpids Revenge i Immortal Forest Song, sent un inici molt directe deixant clar qui són i quina és ell estil de Northland. En aquest punt àlgid arribem a Old Town s Inn el tall més festiu de l'àlbum, típica cançó que si sona al bar amb els col · legues et farà cantar i brindar.\nDesprés d'un altre enllaç ens trobem amb els Northland més foscos, com bé diu el mateix títol Everything Becomes Dust done les guitarres són més pesades i el teclat ens fa sucumbir en la tristesa.\nAquest serà el punt de infexión per a mi en aquest treball, a partir d'aquí trobarem peces de mig temps i amb constants canvis com Northland, la lenta Distand Land on compten amb l'ajuda d'una veu femenina i tancant el disc amb Where The Heroes Die i Withering Rose.\nMolt bona feina de Northland en aquest el seu primer treball, un so similar al d'altres grups nòrdics que estan tenint molt èxit en aquests moments en què el Folk Metall té gran acceptació per part del públic.


Uns preus de Candelera - 22/01/2016 » La Cala RTV\nUns preus de Candelera\n22 . Gen, 2016 a les 14:22\nEls preus de la Festa Major de la Candelera 2016 ja s'han fet públics. Uns preus que es mantenen congelats respecte a l'any passat, tenint en compte que enguany la festa s'allarga un dia més i se celebrarà de l'1 al 7 de febrer.\nEls abonaments tindran un cost de 25 €, i servirà per accedir al Poliesportiu el dia 1 a la festa dels DJs, i les nits del 2, 3, 4 i 5 de febrer. En canvi, en el preu no s'inclou el monòleg del dia 1 ni tampoc la nit de dissabte on actuaran els grups Lax'n'Busto i Strombers.\nPer als qui comprin l'entrada del monòleg conjuntament amb l'abonament el preu serà de 5 €, i per a la resta, tant anticipadament com a taquilla, serà de 10 €. En el cas dels concerts de dissabte, el preu anticipat serà de 12 € i a taquilla de 15 €.\nPel que fa a la resta de preus de taquilla, la Festa dels DJs tindrà un cost de 10 € igual que la nit del dia 4 on actuaran els grups locals. Pel que fa a les sessions de ball dels dies 2, 3 i 5, el preu serà de 15 €. I per a la discoteca mòbil, totes les nits excepte dilluns, a partir de les 4 h de la matinada, el preu serà de 5 €.\nRespecte als palcos es manté el preu de 25 €, i en el cas del dinar dels jubilats el preu serà de 10 € per als residents i 20 € pels no residents a la població.\nLa compra de les entrades i abonaments es podrà fer de dilluns 25 a divendres 29, de 10 a 13 a la Sala d'Actes de l'Ajuntament.\nNomés es donaran abonaments a les pubilles i quintos\nUna de les novetats d'enguany és que només rebran abonament les pubilles, damisel·les i quintos. D'aquesta manera la resta de persones, començant per l'equip de govern i la corporació municipal, caldrà que adquireixin l'abonament.\n"Per donar exemple aquest any ni l'alcalde ni cap regidor tindran cap privilegi. Ni tindrem els dos palcos que estaven reservats per a l'Ajuntament ni tampoc tindrem l'abonament gratuït", explica el regidor de Festes, Vicenç Llaó.\nLlaó comenta que aquesta iniciativa s'ha pres perquè les pràctiques que s'havien portat fins ara de donar abonaments no eren correctes i, tot i que moltes entitats en rebien per col·laborar en la Festa Major, creuen que només s'han de donar a les pubilles i quintos.\n0 respostes a "Uns preus de Candelera"\ncandelera 2016, la noticia del dia


Gemma Bonet presentarà i dirigirà 'Catalunya migdia', l'informatiu més escoltat a Catalunya - Catalunya Ràdio\nGemma Bonet assumirà el repte de mantenir el liderat informatiu i d'audiència assolit per Òscar Fernández\nLa periodista, que va començar a Catalunya Ràdio el 2000, substitueix de 14.00 a 15.00 hores Òscar Fernández, que fa el salt a 'La tarda de Catalunya Ràdio' amb 4 hores diàries\n28/07/2021 - 17.45 Actualitzat 28/07/2021 - 18.32\nUna dona periodista vinculada als informatius de Catalunya Ràdio des del 2000 serà la veu que prendrà el relleu d'Òscar Fernández al capdavant del programa informatiu líder a Catalunya, el 'Catalunya migdia', que a partir del 30 d'agost s'emetrà de les 14.00 a les 15.00 hores en antena conjunta amb Catalunya Informació.\nL'emissora pública aposta per talent intern i per la renovació en la nova etapa del 'Catalunya migdia', que torna al format originari d'una hora diària atès que Òscar Fernández presentarà i dirigirà, acompanyat d'Elisenda Carod, el nou programa de tarda que pretén revolucionar la graella de la temporada 2021-2022, 'La tarda de Catalunya Ràdio' (de les 15.00 a les 19.00 hores).\nGemma Bonet Bruguera (Vilassar de Dalt, 1978) és llicenciada en Periodisme per la UAB. Ha estat, des del 2017, editora d'informatius les tardes del cap de setmana a Catalunya Ràdio.\nAbans d'aquesta tasca, va fer de redactora a la secció de societat del Departament d'Informatius, així com al de Programes, on del 2009 al 2013 va ser guionista del programa de referència de l'emissora, 'El matí de Catalunya Ràdio', amb Manel Fuentes. A la redacció, també ha fet d'especialista en educació i afers socials.\nGemma Bonet va començar a treballar a Catalunya Ràdio de manera ininterrompuda el juliol del 2004 amb motiu de la cobertura del Fòrum Universal de les Cutures. El 2005 va fer d'enviada especial a Roma per cobrir la mort de Joan Pau II, juntament amb Maria Núria Revetlle i Martí Cuní. Està vinculada a Catalunya Ràdio des de l'any 2000, on va començar com a locutora del trànsit des de l'helicòpter.\nMolt vinculada al món de l'associacionisme i del lleure, va treballar de responsable de premsa a la Fundació Pere Tarrés del 2000 al 2004, des d'on també va estar al capdavant de la revista Estris. En el món del periodisme local, va treballar a Ràdio Vilassar de Dalt, on durant dos anys en va ser la directora.\nEl director de Catalunya Ràdio i dels Mitjans Digitals de la CCMA, Saül Gordillo, ha comunicat aquest dimecres al consell de govern de la Corporació la decisió d'apostar per talent intern jove, amb una trajectòria interna i professional molt contrastada, com el de Gemma Bonet, que suposa un pas més en la renovació de realitzadors en la graella de l'emissora pública iniciada el 2016 per l'actual direcció.\n🔴 NOVETAT | La periodista Gemma Bonet presentarà i dirigirà @Catmigdia, l'informatiu líder de Catalunya\nSubstitueix Òscar Fernández i comptarà amb Marta Prat, de subeditora, i Marta Carreras, amb la informació d'Esports\n Saül Gordillo (@saulgordillo) July 28, 2021\nGordillo també ha comunicat que Gemma Bonet comptarà amb Marta Carreras, periodista fins ara vinculada a TV3 i Esports3 i membre de l'equip de 'LaTdT' amb Ricard Torquemada i 'LaTdP' amb Joaquim Maria Puyal, per completar la informació esportiva del programa 'Catalunya migdia'.\nDues periodistes assumiran a partir del 30 d'agost el repte de mantenir el prestigi, el rigor i el liderat informatiu i d'audiència assolit per Òscar Fernández al llarg de les últimes cinc temporades en què ha estat al capdavant de 'Catalunya migdia'.\nEl director de Catalunya Ràdio i dels Mitjans Digitals també ha comunicat que la periodista Marta Prat, fins ara a l'equip del programa 'El matí de Catalunya Ràdio' des que el va assumir fa vuit temporades Mònica Terribas i aquesta última amb Laura Rosel, assumirà la subedició del 'Catalunya migdia', amb Gemma Bonet de realitzadora i directora.\nMarta Prat substituirà el periodista Carlos Baraibar, que segueix les passes d'Òscar Fernández i s'incorpora al projecte de 'La tarda de Catalunya Ràdio'. Fernández i Carod comptaran també amb Empar Moliner en el nou programa de tarda, la principal aposta dels canvis a la nova graella de Catalunya Ràdio.


Multitudinària manifestació a Bilbao en favor dels presos bascos\nDesenes de milers de persones denuncien l'enduriment de la política de dispersió\nDesenes de milers de persones han omplert Bilbao en una gran manifestació de suport als presos d’ETA i de l’esquerra abertzale. La convocatòria ha estat una resposta a les noves mesures que fan encara més difícil les condicions dels presos i dels seus familiars i que endureixen encara més la política de dispersió. Ara el 81 per cent dels presos bascos està en presons situades a més de cinc cents quilòmetres del seu país. Només dos presos, tots dos en greus condicions de salut, estan en presons basques.\nEls manifestants han recorregut els carrers de la capital basca amb un dit aixecat, seguint el lema de la convocatòria: ‘jo acuso’. Al capdavant de la marxa han desfilat una sèrie de furgonetes com les que fan servir cada cap de setmana els familiars per desplaçar-se a les presons. En la capçalera també marxaven familiars dels presos i víctimes del GAL i d’ETA. Entre els representants internacionals hi havia membres d’ERC, la CUP i l’ANC.\n+Berria: Aldaketen urtea izan dadin\n+Naiz: Un «yo denuncio» multitudinario en Bilbo por los derechos humanos, la resolución y la paz\n+EiTB: Una multitud clama en Bilbao por los derechos de los presos


Vergés exigeix a l’Estat que posi per escrit que aposta per barrejar Pfizer i AstraZeneca Vergés exigeix a l’Estat que posi per escrit que aposta per barrejar Pfizer i AstraZeneca – El Món\nVergés exigeix a l’Estat que posi per escrit que aposta per barrejar Pfizer i AstraZeneca\nLa consellera en funcions afirma que posar una vacuna diferent implica "saltar-se" la fitxa tècnica aprovada per l'EMA\nLa consellera de Salut en funcions, Alba Vergés | ACN\nACN 20/05/2021 11:19 am\nLa consellera de Salut en funcions, Alba Vergés, ha demanat al govern espanyol que posi per escrit l’aposta de posar Pfizer com a segona dosis als vacunats amb una primera d’AstraZeneca menors de 60 anys. En declaracions a la SER, la consellera ha insistit que la fitxa tècnica de la vacuna aprovada per l’Agència Europea del Medicament diu que les dues dosis han de ser d’AstraZeneca i per això posar Pfizer implica “saltar-se” aquesta indicació. De fet, Vergés va demanar aquest dimecres al Consell Interterritorial que si s’havia de demanar un consentiment del pacient fos en cas de posar Pfizer, “que és el que no contempla la fitxa tècnica”. D’altra banda, ha esperat que el curs escolar pugui començar amb la franja dels joves en vacunació.\nLa consellera en funcions s’ha tornat a mostrar molt crítica amb la gestió de la vacunació amb AstraZeneca per part del govern espanyol. Ha assegurat que tot el procés està sent una “odissea” i ha assegurat que la gestió ha estat “lamentable” perquè s’han donat missatges de “desconfiança” a la ciutadania. Segons Vergés, l’estudi sobre la segona dosis d’AstraZeneca diu “el que volien que digués” i ha afirmat que el món científic s’ha posat “les mans al cap”.\n“No em puc saltar la fitxa tècnica si no tinc res per escrit“, ha afirmat Vergés. A més, ha reiterat que si s’han de punxar segones dosis de Pfizer als menors de 60 que ja tenen una d’AstraZeneca, quedarà “alentit” el procés de vacunació de les franges de 50 a 59 i començarà més tard el de la franja de menors de 49. Vergés ha insistit que “totes les vacunes són segures” i ha assegurat que el Govern donarà tota la informació als ciutadans i posarà “la vacuna que toqui”.\nTambé sobre vacunació, ha confiat que hi hagi dosis suficients per poder començar el curs amb els joves vacunats o en procés de vacunació. La consellera ha afirmat que els departaments de Salut i Educació es van reunir aquest dimecres i que l’objectiu és que el curs vinent comenci “el millor possible“. Per últim, ha indicat que prop del 70% dels majors de 50 anys ja han rebut una primera dosi de la vacuna contra la covid-19. Ha celebrat també que l’epidèmia està en xifres que no es veien “des de principis d’estiu”, amb menys de 5.000 casos a la setmana.


El Govern expedienta 97 comerços gironins per no atendre en català - Empordà\nEl Govern expedienta 97 comerços gironins per no atendre en català\nTot i això, només quatre són sancionadors i un dels quals acaba amb una multa de 1.000 euros\nP. E. | DDG 20.09.2016 | 08:19\nLa Generalitat ha expedientat un centenar de comerços de les comarques gironines els últims dos anys per no atendre en català. Totes aquestes infraccions estan relacionades amb l'article 128 del Codi de Consum de Catalunya, que estableix que els clients «tenen dret a rebre en català les informacions necessàries per al consum i l'ús» dels productes. Per tant, l'etiquetatge ha de constar, almenys, en llengua catalana. També suposa l'obligació d'entendre qualsevol persona que s'expressi en català o en castellà, sense que això comporti la necessitat de parlar en una llengua o una altra.\nEl conseller d'Empresa i Coneixement, Jordi Baiget, ha explicat en una resposta parlamentària -d'una pregunta que havia formulat Ciutadans- que el Govern català ha expedientat un total de 97 establiments gironins els darrers dos anys per no complir l'article 128 de Consum sobre l'atenció en català (en l'etiquetatge o en la comunicació amb els clients). Ara bé, del centenar de casos, només quatre són sancionadors i un dels quals ha acabat amb una multa de 1.000 euros. Dels altres, gairebé tots els expedients -un total de 84- són requeriments per infraccions, mentre que la resta -un total de nou- són informatius.\nEn concret, des de l'1 de gener del 2014 fins al 30 de juny del 2016, la Generalitat ha obert expedients sancionadors a tres comerços gironins. Es tracta d'un bar de Vilafant, d'un restaurant de Maçanet de la Selva i d'un supermercat de Girona. Així mateix, ha sancionat per infracció de l'article 128 del Codi de Consum un supermercat de Girona amb una multa -de caràcter lleu- de 1.000 euros. El Departament d'Empresa recorda que acostuma a passar, com a mínim, més d'un any des que s'obre l'expedient sancionador fins que es presenta la resolució de la sanció.\nPel que fa als requeriments per infraccions de l'article 128 de Consum -l'àmplia majoria dels casos-, des de l'1 de gener del 2014 fins al 31 de desembre del 2015, el Govern ha obert expedients a 84 establiments gironins. Un sector que ha rebut força requeriments ha estat el dels bars, amb quatre expedients a Girona, tres a la Selva de Mar i tres més a Sils, dos a Maçanet, un a Calella de Palafrugell i un altre a Vilafant. El sector dels restaurants també ha concentrat aquests tipus de requeriments, amb set casos a Figueres, quatre a Roses, dos a Blanes, Llançà i Palafrugell -en cada municipi- i un a Girona.\nQueviures i supermercats\nUn altre sector que ha rebut part dels requeriments per infraccions de l'article 128 de Consum ha estat el de les botigues de queviures, amb dos expedients a Platja d'Aro i un a Blanes, Celrà i Salt (en cada cas). També el sector dels supermercats -els d'una superfície d'entre 400 i 2.499 metres quadrats- ha concentrat aquests requeriments, amb cinc casos a Girona, un a Figueres i un altre a Santa Cristina d'Aro. Així mateix, el comerç al detall ha rebut aquests requeriments, amb dos expedients a Banyoles i dos més a Vilobí d'Onyar, així com un a Castelló d'Empúries i un altre a Lloret de Mar.\nPel que fa als casos informatius, des de l'1 de gener del 2014 fins al 30 de juny del 2016, la Generalitat ha obert expedients informatius a nou establiments gironins. En la majoria dels casos, es tracta de bars i de supermercats. En concret, d'un bar de Castell d'Aro, un altre de Girona i un més de Puigcerdà, així com dos expedients en supermercats a Girona i un altre a Roses. El Govern també ha obert casos informatius a un restaurant de Palamós i a un comerç de vehicles d'Olot.\nLa sector hoteler gironí preveu una ocupació de fins al 75% a la costa durant el juliol


Error d'actualització de Windows 10 0x8007000e [QUICK FIX] - Altres\nError d'actualització de Windows 10 0x8007000e [QUICK FIX]\nL’error 0x8007000e és un error d’actualització que apareix quan intenteu cercar actualitzacions noves mitjançant Configuració. Quan es produeix l’error, les noves actualitzacions de Windows 10 no s’instal·len.\nEl primer que cal fer en aquest cas és executar l’eina de resolució de problemes de Windows Update. Pot proporcionar algunes resolucions per a l'error 0x8007000e.\nHem creat especialment el Centre d'errors de Windows Update per ajudar-vos si teniu algun altre problema d’actualització amb Windows 10.\nMai hi ha massa solucions per als errors de Windows. Podeu trobar tots els articles sobre això al nostre Centre d'errors de Windows 10 .\nL’error 0x8007000e és un fitxer error d'actualització això afecta alguns usuaris quan intenten cercar actualitzacions noves mitjançant Configuració.\nQuan es produeix l’error, les noves actualitzacions de Windows 10 no s’instal·len.\nEls usuaris poques vegades comproven manualment si hi ha actualitzacions de pedaços, però molts usuaris estan pressionant el botó Buscar actualitzacions per instal·lar el botó Actualització de Windows 10 de maig de 2019 .\nUn ha afirmat l'usuari :\nel paquet es va deixar a la sala de correu.\nAquest matí he intentat actualitzar a la versió 1903 de Windows 10. L'actualització ha fallat amb el codi d'error 0x8007000e.\nResoleu-ho seguint les instruccions que us proporcionem a continuació.\nCom puc solucionar l’error 0x8007000e de Windows 10?\nEl actualització de Windows l'eina de resolució de problemes pot proporcionar algunes resolucions per a l'error 0x8007000e. Per executar aquesta eina de resolució de problemes, premeu la tecla de Windows + drecera de teclat Q.\nIntroduïu la paraula clau de resolució de problemes al quadre Escriviu aquí per cercar.\nFeu clic a Resolució de problemes de configuració per obrir la finestra Configuració tal com es mostra a continuació.\nSeleccioneu Windows Update i feu clic a Executeu l'eina de resolució de problemes .\nEl Windows Update pot aplicar automàticament algunes correccions o suggerir algunes resolucions. Consulteu les resolucions que proporciona l'eina de resolució de problemes.\n2. Executeu el comprovador de fitxers del sistema\nFeu clic amb el botó dret a Inici i obriu Indicador d'ordres (administrador) .\nEspereu que finalitzi el procediment i reinicieu el PC.\nComproveu si hi ha actualitzacions de nou.\nTambé podeu llegir la nostra guia completa sobre com realitzar un escaneig del comprovador de fitxers del sistema\n3. Canvieu el nom de la carpeta SoftwareDistribution\nSeleccioneu Indicador d'ordres (administrador) per obrir una finestra de sol·licitud elevada.\nIntroduïu aquesta ordre al símbol del sistema:ren% systemroot% SoftwareDistribution softwaredistribution.old. A continuació, premeu la tecla Retorn.\nTanqueu la finestra del símbol del sistema.\nA continuació, reinicieu l'escriptori o l'ordinador portàtil.\n4. Comproveu que el servei d'actualització de Windows estigui activat\nSens dubte, es produiran errors de Windows Update si el servei Windows Update no s’executa. Per comprovar-ho, premeu la tecla de Windows + drecera de teclat R.\nIntroduïu services.msc a Executa i feu clic a D'acord botó.\nFeu doble clic a Windows Update per obrir la finestra de propietats de la instantània directament a sota.\nSeleccioneu Automàtic al menú desplegable Tipus d'inici si aquesta opció encara no està seleccionada.\nPremeu el botó Començar botó.\nSeleccioneu el fitxer Aplicar i feu clic a l'opció D'acord botó.\n5. Utilitzeu l'Assistent d'actualitzacions\ndescarregar Assistent d’actualització de Windows , aquí .\nExecuteu l'aplicació i seguiu les instruccions de prop.\nEl vostre PC es reiniciarà un parell de vegades durant el procés, així que assegureu-vos de guardar tot el que és important.\nLes resolucions anteriors poden resoldre l’error 0x8007000e de Windows 10 per a alguns usuaris.\nTanmateix, els usuaris també poden actualitzar Windows 10 a la versió 1903 amb eina de creació de suports i Unitat USB suports d’instal·lació.\nPreguntes més freqüents: llegiu més sobre els errors de Windows Update\nCom puc solucionar l’error 8007000e?\nExecuteu l'eina de resolució de problemes de Windows Update i el comprovador de fitxers del sistema. Si és massa breu per a vosaltres, seguiu atentament el nostre guia completa per solucionar l'error 80070000e .\nQuè és el codi d'error 8007000e?\nSi ho veieuelcodi d'error 8007000e en cercar actualitzacions, probablement la carpeta del magatzem d'actualitzacions de Windows estigui malmesa i l'haureu de tornar a crear.Aquí teniu una guia sobre com solucionar els errors habituals de Windows Update .\nPer què no puc instal·lar-lo? Windows 10 Actualització 1903?\nEn instal·lar Windows 10, versió 1903, és possible que rebeu un missatge d'error en què s'indiqui que aquest PC no es pot actualitzar a Windows 10. Aquí hi ha una guia per a una solució potencial .\nNota de l'editor: Aquesta publicació es va publicar originalment al juny de 2019 i des de llavors s’ha renovat i actualitzat al març de 2020 per obtenir frescor, precisió i exhaustivitat.\nno s'ha definit un nom per a aquest compte. torneu-ho a provar quan s'hagi definit un nom.\nel controlador de pantalla amdkmdap ha deixat de respondre i s'ha recuperat correctament.\nmillor micròfon per a cortana windows 10


maig | 2021 | Escola Dolors Almeda\nSetmana Cultural: l’Univers\nDurant la setmana de l’11 al 14 de maig els infants de l’escola han gaudit de la Setmana Cultural que ha estat basada en l’Univers. Els nens i les nenes d’infantil i primària han visitat un planetari. Aquest està format per una cúpula de 4… Llegeix més»\nAMPA, General, Infantil, Portada, Primària SETMANA CULTURAL 0\nUna Setmana Cultural plena d’activitats\nA Educació Infantil, la darrera setmana vam organitzar totes les activitats al voltant de l’univers, l’espai, el cel i tot allò relaionat amb els astres.\nTallers pràctics i motivadors que va dur als infants per un viatge estelar captivador: mandales per fer constel·lacions; un espai de… Llegeix més»\nGeneral, Infantil, P3, P4, P5, Portada SETMANA CULTURAL, TALLERS 0\nP4 – Parc Francesc Macià\nEl Francesc Macià és més conegut com el Parc de les Escultures Gegants, un espai molt extens on tot passejant, els infants de P4 van anar trobant pastissos, bolets, donuts, croissants, gomes d’esborrar, maquinetes de fer punta, llapis i fins i tot una sabata, tot… Llegeix més»\nGeneral, Infantil, P4, Portada EXTERIOR, PARC, Sortides 0\nÚltim dia a Llançà\nLes nenes i els nens de quart ja estan preparades i preparats per gaudir de l’última aventura de les colònies. Avui faran una ruta d’orientació amb brúixola per la Serra de L’Albera. Ja tenim totes les maletes enllestides i estan esmorzant. Després de dinar tornarem… Llegeix més»\n4t, Portada, Primària Colònies 2\nSegon dia a Llançà\nSegona jornada gaudint de les tan esperades colònies i amb un temps espectacular!\nDesprés d’un bon esmorzar els nens i les nenes de quart s’han dirigit a la Platja del Port on han participat en unes proves molt intenses i divertides: tirar de la corda, carrera… Llegeix més»\n4t, Portada, Primària Colònies 0\nPrimera nit a Llançà\nPrimera nit superada. Després d’una divertida nit a l’exterior jugant a “atrapa la bandera”, al “memory”, i fer una miqueta de gresca a les habitacions, tots i totes van adormir-se de seguida. La nit ha anat súper bé. Han carregat piles i ja els… Llegeix més»\nColònies 4t a la Costa Brava\nContinuem amb les colònies i aquest cop li ha tocat als grups de 4t de primària.\nCap a les 12 del migdia hem arribat a Llançà, una preciosa població costanera de l’Alt Empordà.\nDe seguida ens hem instal·lat i hem fet via cap a la Platja del… Llegeix més»\n4t, General, Portada, Primària Colònies 0\nÚltim dia de colònies!!\nDesprés d’una súper festa de cloenda i un dia ple d’activitats, vam acabar esgotats i vam caure al llit fins avui a les 8h que ens han hagut de despertar, amb molt d’esforç, les mestres!!\nJa tenim les motxilles preparades i després d’un bon esmorzar, iniciem l’última excursió!!!\nFamílies, ens veiem a Cornellà!!!… Llegeix més»\nSegon dia de colònies a Llançà\nAvui ha estat un dia fantàstic i molt complet. Ens hem llevat ben d’hora i amb moltíssima energia. Hem esmorzat, dinat i sopat repetint les vegades que hem volgut fins que hem estat plens.\nAmb la panxa ben plena ens hem dirigit a la meravellosa… Llegeix més»\n5è, Portada 1\nPrimera nit superada\nHem dormit poc, però molt bé i tenim molta energia per començar les activitats d’avui. Aquesta nit us explicarem com ha anat.


Qui som – Personas sin Hogar – Sant Joan de Déu València\nQui som\tsjdv\t2021-06-30T22:41:54+02:00\nSant Joan de Déu Serveis Socials València pertany a l’Ordre Hospitalària Sant Joan de Déu, una entitat religiosa sense ànim de lucre, present en més de 50 països amb una extensa xarxa de centres sanitaris i socials, que des dels seus orígens acull, acompanya i es compromet amb les persones més desfavorides del món. L’Ordre Hospitalària de Sant Joan de Déu explica una trajectòria de més de 125 anys en la ciutat de València. En la seua primera etapa se centre en l’atenció sanitària de xiquets malalts en l’Hospital de la Malva-Rosa.\nDes de 1992 , es dedica a l’atenció de persones sense llar a través de Programes d’Atenció Social que s’han anat ampliant en funció de l’anàlisi de les necessitats del col·lectiu, amb el desig de crear un model d’atenció integral, que afavorisca un procés d’inserció social per a les persones que atenem.\nLa nostra missió és acollir i acompanyar, des del valor de l’hospitalitat, a persones sense llar per, a partir dels seus desitjos i necessitats, crear oportunitats que els permetin desenvolupar el seu projecte de vida. El nostre compromís per assolir esta missió és oferir una ateción integral, professional i propera que promogui la seva participació social.\nLa nostra visió és ser reconegut per la societat com una entitat solidària que dóna resposta a les necessitats de les persones sense llar de manera humana, innovadora i coherent. Participant activament en la prevenció i la reducció de l’sensellarisme a València.\nSant Joan de Déu Serveis Socials València està format per un equip de 25 professionals, 30 persones voluntàries i tres Germans, que cada dia atenen a més de 100 persones, que necessiten de noves oportunitats i suport social, per a poder viure de nou de forma autònoma i digna.\nSant Joan de Déu Serveis Socials València és un dels 22 centres de la Província d’Aragó- Sant Rafael, centres que dediquen els seus recursos a l’acolliment de les persones més vulnerables, en els àmbits de la infància, la malaltia crònica, la tercera edat, la salut mental, la discapacitat intel·lectual, i les persones en situació de sense llar.


May diu que Espanya "no ha aconseguit el que volia" respecte a Gibraltar - À Punt\nMay diu que Espanya "no ha aconseguit el que volia" respecte a Gibraltar\nLa primera ministra britànica assegura que no han modificat l’article 184 de l’acord, text que el govern espanyol demanava canviar.\nTheresa May a la Cambra dels Comuns / Reuters\n26 de novembre 2018 - 19:14\nLa primera ministra britànica, Theresa May, ha afirmat que Espanya "no ha aconseguit el que volia respecte a Gibraltar", en referència a la modificació de l'article 184 de l'acord del Brexit.\nEn una compareixença en la Cambra dels Comuns, May ha agraït el treball que ha exercit el ministre principal de Gibraltar, Fabian Picardo, i ha assegurat que el Regne Unit "no ha abandonat" el penyal, l’única colònia britànica en sòl europeu.\nDiumenge, l'acord del Brexit va rebre el vistiplau del Consell Europeu després que Espanya alçara el seu veto en fer el Regne Unit una interpretació per escrit de l'esmentat article que va convéncer el president del govern espanyol, Pedro Sánchez, de les garanties que reclamava respecte a Gibraltar.\n"Hem treballat estretament amb els governs d'Espanya i Gibraltar", ha assegurat la primera ministra, que ha subratllat que el penyal "està cobert per tot l'acord d'eixida i el període d'implementació" del Brexit.\nA més, May ha assenyalat que "el text legal de l'acord d'eixida no ha sigut canviat, això és el que el Govern d'Espanya havia demanat repetidament i no ho ha aconseguit".\nEn aquest sentit, ha reiterat que “estem orgullosos que Gibraltar siga britànic i la nostra posició sobre la seua sobirania no ha canviat ni canviarà".\nMay es va dirigir a la Cambra dels Comuns per a demanar-hi suport a l'acord del Brexit que es votarà el mes de desembre i que té el rebuig de gran part dels parlamentaris.


Una altra campanya, quina mandra - Diari de Girona\nUna altra campanya, quina mandra\nxavier domènech 04.05.2019 | 00:53\nUna altra campanya, quina mandra Diari de Girona\nLa nova campanya electoral fa molta mandra. Només per estalviar-la hauria valgut la pena ajuntar totes les votacions. Per a nosaltres hauria suposat quatre urnes, que serien cinc en dotze autonomies, però entre dipositar cinc paperetes en una sola visita, o haver d'anar a votar dos diumenges diferents i aguantar dues campanyes electorals consecutives, el mal menor de seguida està triat. D'aquí al dia 26 barrejarem les converses per formar govern amb la propaganda per captar el vot. Quan escoltem notícies de Veneçuela les haurem d'interpretar segons les preferències espanyoles de qui les explica. La constitució de la mesa del Congrés se celebrarà el dimarts 21 de maig, cinc dies abans de la cita amb les urnes; els partits hauran de pactar per repartir-se els càrrecs i després es tiraran aquests pactes pel cap. Els socialistes no volen que es doni per fet l'acord amb Podem, per no perdre vots de centre, ni que se sospiti cap simpatia amb Ciutadans, pel mateix motiu. I el PP vol fer oblidar la seva aliança andalusa.\nEls informatius de la tele es tornaran a espatllar amb les darreres ocurrències dels candidats, presentades per raó de quota i no d'interès periodístic. Retrobarem els espais gratuïts de propaganda a la radiotelevisió pública, motiu més que suficient per fer zàping. La principal diferència és que els protagonistes ja han passat un primer examen, contundent i esclaridor, i quan en veiem desfilar alguns podrem dir: mira, un cadàver ambulant, a veure si li cau el nas.\nCom que aquest és un país macrocefàlic, estarem pendents de les eleccions municipals de Barcelona però en clau de política catalana. Se'ns en fum el tramvia per la Diagonal; del que es tracta és que la capital sigui l'avantguarda o la tomba de la marxa cap a la independència. I de quant avantatge obté Ernest Maragall respecte a Joaquim Forn i Elsa Artadi. En una mesura o altra, el debat barceloní que presenciarà Catalunya contaminarà les votacions locals.\nI quant a Europa, no cal ni dir-ho: protagonisme de Puigdemont (en dibuix a les paperetes) i Junqueras. Més clar, impossible. Ens parlen del futur de Catalunya. Europa se la juga en aquestes eleccions; els qui volen frenar la dinàmica comunitària, aprimar la Unió en benefici dels estats, podrien ocupar un nombre decisiu d'escons a l'Eurocambra. Però d'això no en sentim a parlar.


Ros reitera que Espanya no reclama un subsidi d'atur\nL'ambaixador celebra l'arribada de Grifols i de la Universitat Carlemany a Andorra\nL'acte de celebració de la festa nacional d'Espanya a l'ambaixada aquesta tarda. L. G. (ANA)\nAndorra la VellaL'ambaixador d'Espanya a Andorra, Àngel Ros, ha reiterat novament aquest dimarts a la tarda que Espanya no exigeix l'aplicació d'un subsidi d'atur en el marc de l'acord d'associació amb la Unió Europea (UE). Ho ha manifestat durant l'acte de celebració de la festa nacional d'Espanya aquest 12 d'octubre que ha tingut lloc a la sala d'exposicions de l'ambaixada espanyola al país i, posteriorment, a la sala d'actes del Centre de Congressos de la capital amb el concert de l'orquestra de cambra catalana, en el qual hi han assistit nombroses autoritats.\nD'aquesta manera, Ros ha indicat que la qüestió relativa als possibles canvis que Andorra hauria de dur a terme en matèria de seguretat social per a l'acord d'associació amb la UE "encara no s'han tractat. Els temes socials i laborals encara no han començat". Així doncs, ha destacat que el país veí del sud està acompanyant el Principat en l'evolució de les converses i ha acceptat que "evidentment, té interès en el fet que els ciutadans espanyols que treballen i resideixen aquí estiguin el màxim protegits en aquesta matèria".\nEn aquest sentit, ha posat en relleu que Espanya no té potestat per posar requeriments en el procés andorrà, "només fa una feina d'acompanyament", per la qual cosa "no està marcant cap requeriment especial ni cap condició en l'acord negociador entre el Principat i la Unió Europea".\nEl brindis de celebració de la festa nacional d'Espanya amb l'ambaixador Àngel Ros, el cap de Govern, Xavier Espot, i la síndica general, Roser Suñé. L. G. (ANA)\nDurant el seu discurs de recepció, l'ambaixador ha lloat la tasca executada per Andorra al llarg de la pandèmia, tot ressaltant la bona sintonia en les relacions sanitàries i els esforços que s'han dut a terme en l'àmbit social i laboral per "no deixar ningú enrere, com diu el president Sánchez". D'aquesta manera, l'ambaixador ha apuntat les bones relacions en matèria d'inversions, tot destacant l'aterratge de la Universitat Carlemany al país, la qual ja compta amb 1.200 alumnes, i l'arribada de la farmacèutica Grifols a Ordino.\nRos també ha fet esment a la feina duta a terme per Andorra, Espanya i la Generalitat de Catalunya per poder començar a operar vols regulars a l'aeroport d'Andorra-la Seu aquest hivern. L'ambaixador ha lloat el treball realitzat per l'estat veí del sud recordant que "la nostra feina com a govern d'Espanya ha estat preparar l'aeroport i deixar-lo en condicions perquè aquests vols puguin ser una realitat, i així ho hem fet". I ha assenyalat que "ara la feina comercial per atreure operadors correspon al Principat i la Generalitat".\nConveni sanitari entre Espanya i Andorra\nEn referència a l'acord per establir un conveni sanitari entre l'estat veí del sud i el Principat, Ros ha posat de manifest que aliança sanitària "es tirarà endavant", però ha ressaltat que ara mateix i fins que la situació no es normalitzi completament "la prioritat és la gestió sanitària de la pandèmia del coronavirus", tot exposant que la Covid també ha "demostrat que hi ha hagut bona sintonia entre ambdós països". "Se seguirà treballant en el conveni quan aquest pugui esdevenir una prioritat", ha dit.\nL'ambaixador d'Espanya a Andorra, Àngel Ros, durant la lectura del discurs a les autoritats que han assistit a l'acte d'aquest dimarts a la tarda. L. G. (ANA)\nAterratge de l'Instituto Cervantes a Andorra\nEn relació amb l'aterratge de l'Instituto Cervantes a Andorra, l'ambaixador ha manifestat que aquest ja es troba plenament operatiu respecte a l'activitat bàsica, com el visionament d'una de les pel·lícules del cicle espanyol a Occitània. A més, ha avançat que de cara a la setmana vinent es preveu la visita del director de l'Instituto Cervantes al país, en la qual mantindrà una reunió amb els professors de llengua espanyola andorrans i amb els pares d'alumnes que estiguin interessats a adquirir el Diploma d'Espanyol com a Llengua Estrangera (DELE).\nRos ha recordat que el centre a Andorra, de moment, és una extensió del que hi ha ubicat a Tolosa i ha exposat que, tot i que a hores d'ara des de l'ambaixada "els hi hem posat a disposició una planta del nostre edifici al tercer pis", la idea és que en el període de "dos o tres anys puguem tenir una seu pròpia al país al marge de l'ambaixada".\nAmbaixada d'Espanya 12 octubre festa nacional espanyola aeroport


A part de la visita virtual, l’usuari té a l’abast 39 peces d’art que pot observar fins i tot més detalladament que al mateix lloc, pot fer una visita virtual pel Museu Pau Casals (Fundació Pau Casals), la casa d’estiueig que es va fer construir Pau Casals el 1910, des de qualsevol punt del món, i pot accedir a una exposició.\nJuntament amb el Museu Pau Casals s’han incorporat al projecte 11 museus catalans més, que se sumen a les 775 institucions de tot el món que en formen part. Entre totes aquestes han aconseguit pujar a Internet 250.000 imatges de més de 13.000 artistes.\nGràcies als avançats recursos tecnològics del projecte, es pot accedir a una visió panoràmica de 360 graus durant la visita virtual i, a través de la captura d’imatges d’alta resolució, captar totes les particularitats de les obres d’art.\nA partir d’avui, el fons d’art i el Museu Pau Casals són més accessibles i oberts al públic que mai.


El cens de la Via Làctia pren forma | CSUC\nInici > El CSUC > Premsa, difusió i formació > Novetats > El cens de la Via Làctia pren forma\nLa missió Gaia, liderada per l'Agència Espacial Europea (ESA), ha publicat aquest dimecres 25 d'abril el segon llançament del seu catàleg de dades.\nEl nou catàleg recull les observacions dutes a terme durant 22 mesos, en el període que va des del 25 de juliol de 2014 al 23 de maig de 2016. Amb aquesta publicació, els astrònoms tenen a les seves mans un recurs astromètric extraordinari, i és que els permet disposar de les posicions i brillantor d'aproximadament 1.700 milions d'estrelles de la Via Làctia.\nAquesta segona cartografia conté molta més informació respecte el primer llançament el setembre de 2016, després de 14 mesos en òrbita. Entre d'altres, el segon llançament inclou els colors de més de 1.300 milions d'estrelles, les velocitats radials d'uns set milions d'estrelles i les posicions de més de 14.000 objectes del sistema solar, principalment asteroides.\nLa porta d'entrada al catàleg es fa a través de l'Arxiu de la missió Gaia, a través del qual s'accedeix a diferents eines de visualització. L'arxiu permet també la consulta de coincidències creuades amb altres grans catàlegs i de documentació completa per explorar les col·leccions de dades.\nLes dades que recull el satèl·lit Gaia són processades i analitzades al Centre d'Astronomia Espacial Europeu (ESAC), a Madrid. Ara bé, quan cal introduir canvis a aquest programari de processament de dades, les proves es realitzen en una altra infraestructura. És aquí on hi intervé el CSUC, i és que el Consorci proveeix la missió Gaia d'una infraestructura de proves a través de la qual es fan els tests del programari de processament de dades de la missió.\nEl CSUC ofereix també un clúster de Hadoop per fer mineria de les dades processades i extreure'n informació.\nL'objectiu de la missió és cartografiar la Via Làctia per obtenir el mapa d'estrelles més precís que s'ha aconseguit mai. Per fer-ho, la missió estudia la composició, formació i evolució dinàmica i química de la nostra galàxia. Gaia es va llançar el 2013 des de la base espacial de Kourou, a la Guaiana Francesa, i té previst finalitzar el 2020.


Claudio Naranjo, un dels màxims referents actuals de l’anomenada psicologia transpersonal, va passar per aquesta vivència quan el Matías, el seu únic fill, va morir amb 11 anys en un accident de cotxe. Segons explica ell al llibre d’entrevistes Claudio Naranjo. La vida y sus enseñanzas. Un encuentro con Javier Esteban (publicat per Kairós), en un moment donat va deixar de plorar i es va preguntar: “Per qui ploro, per ell o per mi?” Arran d’aquest interrogant, Naranjo segueix: “Em vaig adonar que no plorava per mi, perquè jo podria perfectament suportar la seva absència si aquesta absència hagués tingut sentit, com si es tractés d’un llarg viatge; però vaig veure que tampoc plorava per ell, ja que tenia fe que era en un món millor i que per a ell la seva mort no era una tragèdia. D’aquesta manera, el patiment que havia estat sentint va quedar sense objecte i es va transformar tot ell en una forta presència del Matías... Vaig sentir llavors com que el tornava a estimar d’una manera més intensa que abans, quan encara vivia. Em vaig sentir com banyat d’ell i vaig saber que ja no tenia sentit plorar més. Així és com, afortunadament, va canviar l’experiència de la seva mort”.\nTal com assenyala Javier Esteban sobre aquest episodi: “En el dors del patiment pel dol del seu únic fill, l’acceptació i l’amor van transformar l’existència de Claudio Naranjo. En aquelles circumstàncies terribles i paradoxals es va gestar el seu renaixement espiritual”. Els canvis catàrtics cap a un alliberament del dolor -i no una fugida o una falta d’acceptació- els trobem en primer lloc en el món religiós. És el cas de la monja Ubbiri en temps de Gautama Buda, embogida de dolor per la mort de la seva filla fins que va escoltar les paraules del Buda que li recordaven que, si les nenes mortes eren milers, per què només plorava per una, i llavors va despertar. També trobem canvis catàrtics cap a un alliberament del dolor en l’àmbit artístic. Pensem en Elizabeth Gaskell, gran escriptora victoriana del segleXIX que va començar a publicar per superar la depressió que li havia causat la mort del seu fill. Els casos són molts i ens acompanyen, però encara és més útil quan algú descriu aquest procés d’una manera molt més detallada i propera, sense èpica.\nPublicat per Voluntaris a 9:25 Cap comentari:\nEtiquetes de comentaris: Dol, Família, la mort, la mort d'un fill


La llibreria ambulant - Christopher Morley\nLA LLIBRERIA AMBULANT – CHRISTOPHER MORLEY\nEl cercle de Viena, Barcelona, juny de 2014\n“L’Andrew i jo érem meravellosament feliços al mas fins que ell es va fer escriptor...” L’Andrew i la Helen són dos germans, les ultimes guspires d’una família, que sembla no haver tingut massa èxit. Com que la vida dóna moltes voltes, els dos germans se’n van a viure al bell mig del camp i es converteixen en pagesos, es lleven quan surt el sol, es fan un tip de treballar i se’n van a dormir a l’hora de la posta. Així és la seva vida, fins que mor el seu besoncle Philip i hereten la col·lecció de llibres. Segons Helen, allò va ser el començament del final, però potser és un magnífic final. Un vell galliner es va convertir en estudi i l’Andrew es va passar nits llegint tots el llibres, va rebatejar la casa com Sabine Farm. Què en va sortir d’aquella passió d’ hores de lectura? Doncs, la redacció d’un llibre: El paradís recuperat d’Andrew McGill, sobre la vida al camp. I el llibre, no tan sols és publicat, sinó que és l’inici d’una carrera d’èxit. La tardor del 1907 la vida dels dos germans dóna un tomb tan fort que la Helen diu que el títol del llibre més aviat hauria de ser: El paradís perdut. A partir d’aquell moment, les feines del mas patiran de la vocació d’escriptor del seu amo, mentre la seva germana no para de treballar.\nPerò un dia de tardor, lluminós i net, d’aquella manera que el destí capgira l’existència, apareix un cavall tirant d’un carro en forma de vagó. Al carruatge hi havia escrit: Parnàs ambulant del senyor Mifflin. Els millors llibres a la venda: Shakespeare, Charles Lamb, Stevenson, Hazlitt i molts d’altres. Vet aquí una llibreria ambulant, amb els prestatges plens de llibres, i un personatge encantador, el senyor Mifflin, que volia vendre’s el negoci per anar a escriure un llibre a Brooklyn: qui millor per comprar-li que l’escriptor Andrew McGill? Helen pensa que si el seu germà veu el carro, no hi haurà res a fer. La feina del mas en orris! I en un cop sobtat i estrany de pensament, decideix comprar el negoci ella,abandonar la feina durant un temps, i anar-se’n per aquests mons de Déu a vendre llibres. Pensa que als trenta-nou anys ha arribat l’hora de viure una veritable aventura.\nLa carta que deixa al seu germà ens fa dibuixar un somriure ple de comprensió i potser també d’una certa complicitat:\nNo et pensis que m’he tornat boja. Me n’he anat a viure una aventura. De cop he pensat que, mentre jo m’estava a casa fent pa, tu has pogut viure tota mena d’aventures. La senyoreta McNally s’encarregarà dels teus àpats i una de les seves filles pot venir a netejar la casa. No pateixis, doncs. Seré fora una temporada, potser un mes, per veure si trobo una mica de la felicitat de la vida al camp de què parles sempre. És el que les revistes anomenen la revolta de la feminitat. Tens calçotets d’hivern a la calaixera de cedre de l’habitació dels convidats, per quan els necessitis.\nI aquí comença una aventura que ens fa viure unes pàgines realment plaents de lectura, ens escalfa el cor i ens fa experimentar el benestar. Deliciosa, senzillament. Una barreja fina de cultura i de sentiments, plena d’humanitat. Quatre dies per la Nova Anglaterra, tan bella, de principis del segle XX, gràcies a Christopher Morley (1890-1957), nascut a Haverford, Pennsylvània. Fill d’un pare, professor de matemàtiques, va estudiar a Oxford història moderna. El 1913 es va traslladar a viure a Nova York, on va treballar a l’editorial Doubleday. Va recórrer els Estats Units com a periodista, i va arribar a ser un dels més prestigiosos de la seva època. El 1917 publica La llibreria ambulant, i el 1919, La llibreria encantada. La seva novel·la Kitty Foyle, publicada el 1939, va tenir un gran èxit i se’n va fer una versió cinematogràfica. .


L’any 2008, la Fundació Pau Casals, amb la col·laboració de l’Obra Social de Caixa Catalunya, va iniciar la tasca d’investigació, catalogació completa i digitalització de l’obra creativa de Pau Casals, realitzada per la Sra. Marta Casals, Núria Ballester, responsable de l’arxiu Casals; i Xosé Aviñoa, historiador de la música. La digitalització del fons original de les partitures, actualment dipositat a l’Arxiu Nacional de Catalunya, permetrà la conservació dels documents originals del músic i al mateix temps l’accés a la documentació per part dels estudiosos.\nEl catàleg està organitzat per períodes històrics en funció dels tres moments creatius de Casals: el primer comprèn les obres inicials entorn de la darrera dècada del segle XIX i els primers anys del segle XX; el segon abasta les dècades de 1930 i 1940, vinculades a Catalunya, després de molts anys de no residir-hi, i l’exili a l’altra banda de la frontera; i, finalment, el tercer bloc comprèn els anys de residència a Puerto Rico, ja reconegut internacionalment com a home de pau. En total estem parlant d’un conjunt de més de 90 composicions, per a piano, veu i piano, cambra, corals, sardanes, formacions instrumentals i gran format, moltes d’elles amb un pes prou important per a ser publicades i interpretades.\nAmb aquesta intenció, l’editorial Boileau i la Fundació Pau Casals han impulsat la publicació de l’obra completa de Pau Casals amb la voluntat de facilitar la seva difusió i posar-la a l’abast dels potencials intèrprets.\nA l’acte de presentació hi intervindran Àlex Susanna, director de cultura de l’Obra Social de Caixa Catalunya; Marta Casals, vicepresidenta de la Fundació Pau Casals i directora de l’edició; Yolanda Guasch, gerent de l’Editorial Boielau, i Xosé Aviñoa, catedràtic de Musicologia de la Universitat de Barcelona i responsable de la catalogació. L’acte es clourà amb un petit concert de repertori de l’obra de\nCasals, en el qual es presentaran obres inèdites com Rêverie i Romança per a violoncel i piano, que interpretarà el violoncel·lista Lluís Claret; tres obres per a veu i piano, interpretades per Assumpta Mateu, soprano, i Francisco Poyato, piano, i el 2n moviment Scherzo de la Sonata per a violí i piano, interpretada per Albert Attenelle, piano, i Corrado Bolsi, violí.\nPlaces limitades. Informació i reserves al 902 400 973


El manresà Marc Garcia, campió europeu sub-20 i millor jugador del torneig - Regió7 :: El Diari de la Catalunya Central\nLituània 55 68 Espanya\nEl manresà Marc Garcia, campió europeu sub-20 i millor jugador del torneig\nEl jugador del Barça corona una brillant trajectòria amb els equips de base estatals, en què ja hi havia una plata i un bronze\nMarc Garcia, en un moment del partit final del campionat, contra Lituània FIBA Europe\nEl jugador manresà del Barça Marc Garcia ha obtingut aquesta nit a Hèlsinki el títol de campió europeu sub-20 amb la selecció espanyola després de derrotar Lituània a una final que s'ha decidit en el darrer quart. A més, el bagenc, qui ha anotat 21 punts en la final, ha estat escollit millor jugador del torneig i ha entrat al cinc inicial, juntament amb el seu company de selecció, el base Francis Alonso.\nEspanya ha fet valer la defensa en la segona part per vèner un equip lituà que ha notat la baixa de la seva estrella, Martynas Varnas, lesionat en la semifinal. Els jugadors de Juan Antonio Orenga s'han basat en la feina del pivot català Ramon Vila, qui ha acabat el partit amb 18 punts i 14 rebots, per mantenir-se amb el marcador igualat i escapar-se de vuit punts abans del descans, després d'un triple de Marc Garcia (32-40).\nA la represa, els lituans han tingut moltes dificultats per anotar. Han aconseguit arribar al darrer quart amb possibilitats (50-54 després d'un triple de Fiodorovas), però la bona direcció de Francis Alonso i les faltes provocades per Marc Garcia, qui ha arribat a llançar fins a vuit tirs lliures i ha anotat quatre tirs de tres punts, han fet que la diferència creixés fins als 16 punts, mínimament maquillats al final.


Itineraris Formatius Específics (IFE) Discapacitat\nHome | Serveis educatius | Itineraris Formatius\nItineraris formatius i programes específics per a persones amb discapacitat\nEn la franja dels 16 als 21 anys, les opcions de formació post-obligatòria s'orienten en funció del nivell d'aprenentatge i dels interessos de l'alumne.\nL'escola de Jeroni de Moragas ha dissenyat itineraris formatius específics i programes de formació i inserció dirigits a joves amb discapacitat intel·lectual lleu o moderada.\nL’itinerari formatiu de cada jove alumne es dissenya tenint en compte les seves necessitats educatives, les seves habilitats i amb l’acompanyament necessari.\nCom adaptem el model pedagògic per a cada alumne\nUn cop finalitzada l’educació obligatòria, l’itinerari formatiu de cada jove es dissenya tenint en compte les seves necessitats educatives, les seves habilitats i l’acompanyament requerit. El seu seguiment serà sempre personalitzat.\nInteressos de l’alumne\nEls interessos genuïns dels joves són un element clau a l’hora de definir els següents passos en la seva trajectòria educacional. Els nostres cicles i itineraris formatius (IFE) són flexibles i s’amotllen als objectius de cada alumne.\nFormar per inserir\nPlantegem propostes que condueixen a la incorporació al món laboral o bé a la continuïtat de l’itinerari formatiu, sempre buscant una millora en l’ocupabilitat del jove.\nItineraris formatius per a joves amb discapacitat intel·lectual\nFormació professional adaptada orientada a l'alumnat amb necessitats educatives especials (NEE) associades a discapacitat intel·lectual lleu o moderada i TEA que no pot seguir una formació professional ordinària.\nImpartim l’IFE d'Auxiliar de comerç i vendes.\nOferta formativa per a l'alumnat que ha disposat de plans de suport específics durant la seva escolarització bàsica obligatòria al centre ordinari . El PFI ofereix formació en competències personals i professionals per accedir, amb garanties, a un procés de preparació per a la inserció laboral.\nPrograma d’orientació coordinat amb diferents centres educatius de la comarca, i en xarxa amb les àrees de salut i serveis socials. Destinat a alumnes majors de 16 anys amb DID que requereixin d’un suport per orientar el seu itinerari formatiu i professional.